open-index/open-wikipedia-markdown huggingface dataset:
Vømlingen

***Vømlingen*** er en LP fra Vømmøl Spellmannslag som ble utgitt på det antikapitalistiske plateselskap MAI i 1975. Albumet lå 28 uker på VG-lista i 1975 med 1.-plass som beste plassering.

## Sporliste
#«Førarkortet»
#«Arbeidslaget hass Johannes Johansen»
#«Slaktar'n»
#«Feskarvals»
#«Råttistokken»
#«Veivisesketsj»
#«Bånsull»
#«Langt inni mæ»
#«Tømmerhøggar'n»
#«Fjøsvisa»
#«Arne Armoen og personalsjefen»
#«Fordi du er kvinne»
#«Vømmølfabrikken»
#«Det e itjnå som kjæm tå sæ sjøl»

## Medvirkende
### Vømmøl Spellmannslag
*Kristian Schravlevold – vokalist, lurk, fele
*Konrad Vømmølbakken – mandolin, saksofon
*Birger Skruddusvingen – bass, vokalist
*Peder Storvømmølvold – mandolin, kor
;Studiomusikere
*Frank Berg Olsen - trommer på *Arbeidslaget hans Johannes Johansen*, *Veivisesketsj*, *Fordi du er kvinne* og *Det e itjnå som kjæm tå sæ sjøl*
### Øvrige
* Harald Are Lund - produsent, tekniker, mixing
* Arvid Esperø - produsent, tekniker
* Ingar Helgesen - tekniker 

## Referanser


## Eksterne lenker
*
Electronic Arts

**Electronic Arts (EA)** er en amerikansk utvikler, markedsfører, utgiver og distributør av videospill. EA ble etablert i 1982 av Trip Hawkins, og var en pionér innen videospillindustrien. De første årene drev selskapet kun med distribusjon, men startet med å utvikle egne spill på slutten av 1980-tallet og litt senere begynte de også med å lage videospill. Flere av underselskapene til EA har hovedkvarter i Vancouver, Canada.

Utover 1990-tallet kjøpte EA opp andre spillselskap og er idag verdens største uavhengige spilldistributør. De mest populære spillene er sportsspill, spill basert på populære filmer, og etablerte spill som *[[Need for Speed]]*, *[[Medal of Honor (spill)|Medal of Honor]]*, *[[Battlefield]]*-serien, *[[FIFA-serien]]* og *[[The Sims (videospill)|The Sims]]*. Electronic Arts har blitt kritisert for sin forretningsførsel og behandling av ansatte.

Flere av Electronic Arts sine datterselskaper jobber sammen for å skape et produkt, spesielt når det er flere språk involvert. Electronic Arts-studioet i Madrid står for å finpusse oversettelsene av nesten alle spillene deres, blant annet norske, tyske, kinesiske (tradisjonell og forenkelt) og tsjekkiske oversettelser av *[[The Sims 4]]* (utviklet av Maxis), ''FIFA''-serien (EA Sports), ''Dragon Age''-serien (BioWare) og ''It Takes Two'' (Hazelight Studios, ikke del av EA).

I september 2025 ble det klart at Saudi Arabias pensjonsfond, Silver Lake Technology Management og Affinity Partners, som eies av Jared Kushner, vil kjøpe og børsnotere selskapet for 55 milliarder dollar 

## Referanser


## Eksterne lenker
* 
* 
* IGNs liste over spill utviklet av Electronic Arts
Vømmølåret

***Vømmølåret*** er et album av Vømmøl Spellemannslag, 10års Jubileum i 1984, produsert i 1984 av Åge Aleksandersen.

## Sporliste

###### Skrevet av [[Hans Rotmo|Kristian Schravlevold]].

#«Auksjonsvisa»
#«Gammelpoteta»
#«Kransen»
#«Drømman vi fant»
#«Blå blå vind»
#«Vømmølåret»
#«Vømmøldalens siste vår»
#«Fest borti Svingen»
#«Frigjøringsda'n»
#«Spættet»
#«Gravølet»
#«Isogaisa»
#«Tysker'n»

Melodien til «Frigjøringsda'n» minner om den tradisjonelle visen «Der bor en baker».

## Personell
### Vømmøl Spellmannslag
*Kristian Schravlevold &ndash; vokal, lurk, fiolin
*Konrad Vømmølbakken &ndash; mandolin, saksofon, kor, arrangement
*Birger Skruddusvingen &ndash; bass, kor
*Peder Storvømmølvold &ndash; gitar, munnspill, vokal
;Studiomusikere
*Carl Haakon Waadeland &ndash; slagverk
*Steinar Krokstad-slagverk
*Tor Evensen
*Alf-Erik Skille &ndash; tangenter
### Øvrige
*Åge Aleksandersen &ndash; produsent
*Roger Valstad &ndash; lydtekniker
*Rune Nordal &ndash; tekniker
*Berg & Company / Astrid Lien &ndash; omslag

## Eksterne lenker
*
Ishockey under Vinter-OL 1952

**Ishockey under vinter-OL 1952** ble arrangert fra 15.–25. februar 1952 i vinter-OL 1952 i Oslo. Turneringen talte samtidig som det 16. verdensmesterskapet og det 29. europamesterskapet i ishockey. Kampene ble spilt i Jordal Amfi og Dælenenga i Oslo, Marienlyst stadion i Drammen, Kadettangen i Sandvika og Lillestrøm stadion på Lillestrøm. Ni land deltok i turneringen som foregikk som en round robin-turnering.

Canada vant sin sjette olympiske gullmedalje i ishockey i denne turneringen. Canada ble også verdensmester for femtende gang, ettersom turneringen også var det nittende verdensmesterskapet, og Sverige ble europamestere i ishockey. Canada ble representert av amatørlaget Edmonton Mercurys, sponset av bilforhandleren Mercury.  Canada og USA spilte uavgjort i den siste kampen, og sikret seg med det henholdsvis gull og sølv. *[[Dagbladet]]* kritiserte resultatet og omtalte kampen som rigget på forhånd.

Sverige og Tsjekkoslovakia delte tredjeplassen og måtte ut i en ekstra kamp om bronsen, som Sverige gikk seirende ut av. Tsjekkoslovakene trodde de hadde vunnet på innbyrdes oppgjør etter å ha slått svenskene dagen før, og kalte omkampen «et komplott fra de kapitalistiske landene».

De nordamerikanske lagene ble kritisert for røft spill; selv om kroppstaklinger var lov, ble det lite brukt av de europeiske lagene, og motstandere så vel som tilskuere så ikke med blide øyne på denne spillestilen.

Totalt var det 124&nbsp;000 besøkende på ishockeykampene under lekene i Oslo i 1952.

## Medaljefordeling

## Medaljevinnere

## Arenaer

## Kvalifisering

## Spilleformat

## Dommere

## Tropper

## Den olympiske ishockeyturneringen

## Gruppe B (B-VM)

## Plasseringer i VM

## Plasseringer i EM

## Referanser

## Litteratur
* John E. Findling, Kimberly Pelle (1996). *Historical Dictionary of the Modern Olympic Movement*. Westport, CT, USA: Greenwood Press,
* Jorsett, Per. (1996). *[http://urn.nb.no/URN:NBN:no-nb_digibok_2010041603087 100 år med olympiske leker: Norges olympiske komités offisielle jubileumsbok]*. Oslo: Hjemmets bokforlag. . [Tilgang for norske IP-adresser / Digital utgave på bokhylla.no ved Nasjonalbiblioteket.]

## Eksterne lenker
* 
* Oslo 1952 Ice Hockey Results på olympics.com
* Ice Hockey at the 1952 Winter Olympics på olympedia.org
*  Ice Hockey at the 1952 Oslo Winter Games  på Sports-reference.com/olympics
Vømmølmusikken

***Vømmølmusikken*** er et samlealbum av det progressive trønderbandet Vømmøl Spellmannslag. Plata omfattet sangene fra de tre albumene i 1974, 1975 og 1984 i tillegg til to sanger fra Arbeidslaget hass Konrad Vømmølbakken og to nyskrevne sanger for anledningen.

Albumet lå 18 uker på VG-lista i 1996, med førsteplass som beste plassering.

## Sporliste
#«Vømmølstev» (*[[Vømmøl'n]]*)
#«Peder og Hammarforsens brus» (*[[Vømmøl'n]]*)
#«Høvlerivisa» (*[[Vømmøl'n]]*)
#«Vømmøl'n» (*[[Vømmøl'n]]*)
#«Ann Magritt» (*[[Vømmøl'n]]*)
#«Fjøsvisa» (*[[Vømlingen]]*)
#«Gammelpoteta» (*[[Vømmølåret]]*)
#«Tango kapital» (*[[Vømmøl'n]]*)
#»Vinterbruden» (*[[Vømmøl'n]]*)
#«Det e itjnå som kjæm tå sæ sjøl» (*[[Vømlingen]]*)
#«Martin i svingen» (*[[Vømmøl'n]]*)
#«Førarkortet» (*[[Vømlingen]]*)
#»Gammel Thomas» (*[[Vømmøl'n]]*)
#«Arbeidslaget hass Johannes Johansen» (*[[Vømlingen]]*)
#«Bånsull» (*[[Vømlingen]]*)
#«Spællemannstreffet» (*[[Vømmølmusikken]]*)
#«Johanna i juvet» (*[[Vømmølmusikken]]*)
#«Råttistokken» (*[[Vømlingen]]*)
#«Spættet» (*[[Vømmølåret]]*)
#«Slaktar'n» (*[[Vømlingen]]*)
#«Spæll åt mæ» (*[[Vømmøl'n]]*)
#«Gravølet» (*[[Vømmølåret]]*)
#»Blå blå vind» (*[[Vømmølåret]]*)
#«Han vandre i ring» (*[[Grovarbeid]]*)
#«Vømmølfjellgruva» (*[[Varsko her!]]*)
#«Auksjonsvisa» (*[[Vømmølåret]]*)
#«Vømmøldalens siste vår» (*[[Vømmølåret]]*)

## Referanser


## Eksterne lenker
*
Tomoe

**Tomoe**, eller **tomoye**, er et symbol som brukes på forskjellige måter i Japan. Det kan beskrives som et stort komma eller som en bøyd dråpeform.

Ofte tegnes flere tomoer sammen i mønstre. Tre tomoer sammen er et religiøst symbol som brukes både i shintoismen og buddhismen. Tomoe brukes gjerne i emblemer for familier, og i andre sammenhenger.

Yin og yang-symbolet ligner, i og med at det kan sies å være satt sammen av to tomoer. Det baskiske symbolet lauburu ligner også, og det samme gjør enkelte symboler som ble brukt av kelterne.

## Eksterne lenker
*
Kalsiumnitrat

**Kalsiumnitrat** eller **kalksalpeter**, Ca(NO3)2, er den mest vanlige typen kunstgjødsel. Det kombineres gjerne med andre typer gjødsel, for eksempel salter av fosfat. Yara produserer store mengder kalsiumnitrat som selges under det uregistrerte varemerke *Kalksalpeter™*.

**Mursalpeter** er kalsiumnitrat som dannes spontant i naturen på steder hvor organiske, nitrogenholdige stoffer råtner i nærheten av kalk. Den dannede ammoniakk omdannes bakterielt til salpetersyre, som går i forbindelse med kalken og danner kalksalpeter.

Kalsiumnitrat dannes også på veggene i grotte, stall og fjøs der det er varme og tørre murvegger.

## Gjødselindustri

Norgesalpeter var første kjemisk forbindelse som ble brukt til produksjon av nitrogen-gjødsel i Norge. Produksjonen med bruk av Birkeland-Eyde-metoden begynte ved Notodden i 1905. Mesteparten av kalsiumnitratet produseres nå i Porsgrunn.

Kalsiumnitrat produseres ved å behandle kalkstein med salpetersyre, etterfulgt av nøytralisering med ammoniakk:
:CaCO3  +  2 HNO3  →   Ca(NO3)2  +  CO2  +  H2O

Kalsiumnitrat er også et biprodukt ved Oddaprosessen for ekstraksjon av kalsiumfosfat:
:Ca3(PO4)2  +  6 HNO3  +  12 H2O  →  2 H3PO4  +  3 Ca(NO3)2  +  12 H2O

Slik som nitrater av jordalkaliemetall (i tillegg til LiNO3), dekomponerer kalsiumnitrat ved oppvarming og det frigis nitrogendioksid:
:2 Ca(NO3)2  →   2 CaO  +  4 NO<sub>2</sub>  +  O2   ΔH = 369 kJ/mol

## Referanser


## Eksterne lenker
* Artikkel i Store norske leksikon
Graham Poll

**Graham Poll** (født 1963) er en engelsk tidligere fotballdommer. Han dømte en rekke kamper i FA Premier League, engelske og europeiske cuper. Poll dømte i EM 2000,  VM 2002 og 2006 og han dømte finalen i UEFA-cupen 2005 mellom Sporting Lisboa og CSKA Moskva.

Etter VM 2006 bestemte Poll seg for å ikke dømme mer internasjonalt, men konsentrere seg om Premier League. Grunnen til at han ikke ønsket å dømme internasjonalt var at han klarte å gi Josip Šimunić på  tre gule kort i samme kamp under VM 2006. Noen måneder etter VM dømte han kamper igjen i internasjonal sammenheng. 

13. mai 2007 dømte Poll sin siste kamp i Premier League. Han avslutta med Portsmouth&ndash;Arsenal. Poll dømte playoff-finalen i The Championship 28. mai 2007 mellom Derby og West Bromwich. Dette var hans siste kamp i England.

I Premier League dømte Poll 215 kamper. Han dømte for Tring.

## Kamper i VM som hoveddommer
**2002:**
#  &ndash;   (gruppespill)

**2006:**
#   &ndash;    (gruppespill)
#   &ndash;    (gruppespill) 
#   &ndash;    (gruppespill)

## Kamper i EM som hoveddommer
**2000:**
#  &ndash;   (gruppespill)
#  &ndash;   (gruppespill)

## [[Premier League 2006/07]]

## Premier League-karriere

## Referanser


## Eksterne lenker
* Profil på Premier Leagues offisielle side
Star Wars: X-Wing vs. TIE Fighter

***Star Wars: X-Wing vs. TIE Fighter*** er det tredje spillet i X-Wing-serien, selv om det ikke er en vanlig del av serien.

***XvT*** er teknisk bedre enn de to tidligere spillene i serien og kjører i Windows. Spillet krever en joystick (de to tidligere spillene kunne også bli spilt med en mus), har et CD-lydspor, støtter høyoppløselig grafikk, har overflateteksturer på 3D-modellene, flerspillermodus og et sofistikert spiller og oppdragssystem som følger med på spillerens framgang. Spilleren har også mulighet til å velge hvilken skvadron han/henne vil fly med (for eksempel Y-Wing som stopper skipene som skal bli fanget eller X-Wing som beskytter Y-Wing-skvadronen), hvilken type skip, og utrustningen.

Spillernes mottakelse av spillet var blandet. Det er det eneste spillet i serien som er laget nesten eksklusivt for flerspiller, det mangler en historie, sammenhengende scenarier, og mellomsekvenser. Totally Games fant ut etter dette at grunnen til de tidligere spillenes suksess var delvis fordi de hadde en god historie.

## Utvidelsespakke

En utvidelsespakke ble utgitt for å fikse det som fansen mente manglet. ***Balance of Power*** har en historie som er 15 oppdrag lang for både opprørerne og Imperiet og mellomsekvenser som hjelper til med å fortelle den. Oppdragene på begge sidene handler om de samme begivenhetene, men med forskjellige slutter.
* "Spreading the Rebellion" — Omhandler evakueringen av en base, angrep på Imperiet og å fange av en Interdictor Cruiser fra Imperiet. Den slutter med et angrep på en "Star Destroyer" kalt *Vengeance*.
* "Imperial Task Force *Vengeance*" — Spilleren flyr i skvadronen *Avenger* sammen med eliten av pilotene under admiral Senn. Oppdragene er lik de i "Spreading the Rebellion" og ender med ødeleggelsen av en fabrikk som tilhører opprørerne.

Pakken inkluderte også flere skip man kunne fly, inkludert B-Wing.

## Senere utgaver

En redusert demoversjon av spillet kalt *Flight School* var inkludert i *[[X-Wing Collector Series & Trilogy|X-Wing Collector Series]]*, som også inkluderte oppgraderte versjoner av de to første spillene i serien. I denne utgaven var *X-Wing* og *TIE Fighter* utstyrt med grafikkmotoren som *X-Wing vs. TIE Fighter* brukte. *Flight School* var også inkludert i *[[X-Wing Collector Series & Trilogy|X-Wing Trilogy]]* fra 2000 som inkluderte alt fra *Collector Series* og fullversjonen av *[[Star Wars: X-Wing Alliance]]*. I 2000 ga LucasArts også ut en samlepakke som inneholdt både *X-Wing vs. TIE Fighter* og utvidelsespakken *Balance of Power*.

## Spillene i X-wing-serien

* *[[Star Wars: X-Wing|X-Wing (diskett & CD)]]* (1993)
* *[[Star Wars: TIE Fighter|TIE Fighter (diskett & CD)]]* (1994)
* *X-Wing vs. TIE Fighter* (1997)
* *[[X-Wing Collector Series & Trilogy|X-Wing Collector Series]]* (1998)
* *[[Star Wars: X-Wing Alliance|X-Wing Alliance]]* (1999)
* *[[X-Wing Collector Series & Trilogy|X-Wing Trilogy]]* (2000)

## Referanser


## Eksterne lenker
*
Ørnulf Ørn

**Ørnulf Ørn** (engelsk: Emil Eagle) er en tegneseriefigur i Disney-tegneseriene. Han ble skapt i 1966 av manusforfatteren Vic Lockman og tegneren Jack Bradbury i historien «The Evil Inventor» (Donald Duck #102). I Norge ble han i starten kalt Øystein Ørn (Donald Duck nr. 33 1967). Han ble først brukt som en fiende til Petter Smart, men har senere også vært en skurk som Mikke Mus og Super-Langbein har måttet bekjempe. Ørnulf Ørns fiendskap med Super-Langbein kan til tider virke som en satire på forholdet mellom Lex Luthor og Supermann i andre serier.

Ørnulf Ørn er en maktgal oppfinner som noen ganger har samarbeidet med både B-gjengen, Spøkelseskladden, Svarte-Petter og andre skurker for å oppnå sine onde mål. Det er ikke lett å plassere Ørnulf i et univers, ettersom han opptrer både i «Andeuniverset» (Donald Duck og de som opptrer i hans historier) og «Museuniverset» (Mikke Mus og de som opptrer i hans historier).

Ørnulf Ørn opptrer svært sjelden i nyere utgivelser.

## Eksterne lenker
* Ørnulf Ørn i Inducks
Amerikaner

**Amerikaner** og **amerikansk** har flere betydninger på norsk:

* *[[Amerikaner (USA)|Amerikaner/amerikansk]]* blir oftest benyttet i dagligtale for å beskrive personer eller ting fra De forente stater (USA). Denne bruken er teknisk sett riktig da USA også er en del av kontinentet Amerika.
* *Amerikaner/amerikansk* blir benyttet for å beskrive personer eller ting fra kontinentet Amerika.
** *Nordamerikaner/nordamerikansk* blir benyttet for å beskrive personer eller ting fra Nord-Amerika.
** *Mellomamerikaner/mellomamerikansk* blir benyttet for å beskrive personer eller ting fra Mellom-Amerika.
** *Sydamerikaner/sydamerikansk* blir benyttet for å beskrive personer eller ting fra Syd-Amerika.
** *Latinamerikaner/latinamerikansk* blir benyttet for å beskrive personer eller ting fra Latin-Amerika.
** *Angloamerikaner/angloamerikansk* blir benyttet for å beskrive personer eller ting fra Anglo-Amerika.
* *[[Amerikaner (kortspill)|Amerikaner]]* er et navn på et kortspill.
* *[[Amerikaner (bil)|Amerikaner]]* er en annen betegnelse på Amcar
* *[[Amerikansk-engelsk]]* er en betegnelse på engelsk språk fra USA.

## Se også
* Afroamerikaner
* Norskamerikaner
* Tysk-amerikaner
* Franko-amerikaner
* Nacirema
Blyglans

**Blyglans**, også kalt **galenitt** (fra latin *galena*, «blymalm» og endelsen «-itt»),er et mineral med kjemisk formel PbS (blysulfid), karakterisert av blyfarget, blyaktig glans. Det er den viktigste malmsorten for å fremstille bly. I begynnelsen av radioteknikken ble blyglans også brukt til likeretting av radiosignaler. I tillegg til bly inneholder det ofte noe sølv. Sølvinnholdet er ofte så høyt at det kan danne sølvmalm.

*Tetthet: 7,6
*Hardhet: 2,6 (Mohs skala)
*Krystallform: Kubisk
*Farge: Blygrå
*Strekfarge: Gråsvart

Blyglans dannes helst ved hydrotermale prosesser, men kan også finnes som sekundært mineral i malmer der svovelkis er viktigste ertsmineral. Blyglans forekommer også som spredte mineralkorn i enkelte sandsteiner. Ofte inneholder mineralet små mengder sølv, som leilighetsvis har vært utvunnet.

Ved flere av de tidligere norske kisgruvene var blyglans et viktig biprodukt; i Bleikvasslia og Mofjellet i Nordland var det et av hovedmineralene. 

## Referanser


## Eksterne lenker
* 
* Case Studies in Environmental Medicine (CSEM): Lead Toxicity.
* ToxFAQs: Lead.
Massimo Busacca

**Massimo Busacca** (født 6. februar 1969 i Bellinzona i Sveits) er en sveitsisk fotballdommer.

Busacca dømte UEFA-cupfinalen mellom Sevilla FC og RCD Espanyol 16. mai 2007.

25. mai 2009 ble han oppnevnt til å dømme Mesterligafinalen mellom FC Barcelona og Manchester United i Roma 27. mai.

Til sammen har han dømt (pr. 15. juni 2009) 26 kamper i Mesterligaen og ni kamper i UEFA-cupen. Han har også dømt 89 kamper i den sveitsiske ligaen.

Busacca dømte flere kamper under fotball-VM 2006 og EURO 2008. Han er en av 38 kandidater til å dømme i verdensmesterskapet i fotball 2010 i Sør-Afrika.

## Kamper i VM som hoveddommer

### 2010

*   &ndash;   (gruppespill)

### 2006

*    &ndash;    (gruppespill) 
*    &ndash;    (gruppespill)
*    &ndash;    (åttendedelsfinale)

## Kamper i EM som hoveddommer

### 2008

*  s &ndash;   (gruppespill)
*   &ndash;   (gruppespill)
*   &ndash;   (Semifinale)

## Referanser


## Eksterne lenker
*
Samaria

**Samaria** er et stedsnavn i Israel/Vestbredden. Det sikter enten til:

* Samaria (by)
* Samaria (region)
* Kongedømmet Israel (Samaria)

**Annet:**
* Samariaravinen, nasjonalpark på Kreta.
Vivekananda

**Swami Vivekananda**, også kjent under navnet Naren/Narendra, sies å være den første som bragte vedanta-læren fra India til Vesten. Han var en elev av den bengalske mystikeren Ramakrishna.

Vivekananda reiste til USA fra India for å delta på "World Parliament of Religions" i Chicago i 1893, hvor han "stjal showet" med sine levende innlegg. Han talte fra hjertet og fra egen erfaring i motsetning til mange andre som talte ut ifra boklig lærdom. I Chicago ble han gjerne satt opp til å holde sine taler som siste taler om kvelden slik at man var "garantert" at publikum skulle bli sittende hele kvelden. 

Han skapte økt forståelse i vesten for  hinduismens filosfiske og metafysiske verdi. Det finnes tilhengere av Vivekanandas og Ramakrishnas yoga og meditasjonsteknikker i mange vestlige land.   

## Referanser
Frank De Bleeckere

**Frank De Bleeckere** (født 1966) er en belgisk fotballdommer. Han dømte i VM 2006. De Bleeckere dømmer i belgisk liga og cup, han har dømt seks kamper i nederlandsk liga, 33 kamper i Mesterligaen og seks kamper i UEFA-cupen.

Han dømte kamper i fotball-VM 2006 og EURO 2008. Han er en av 38 kandidater til å dømme i verdensmesterskapet i fotball 2010 i Sør-Afrika.

## Kamper i VM som hoveddommer
### 2010
*   –   (gruppespill)
*   –   (gruppespill)
*   –   (åttedelsfinale)

### 2006
*   –   (gruppespill, fakta)
*   –   (gruppespill)
*   –    (åttendedelsfinale) 
*   –    (kvartfinale)

## Kamper i EM som hoveddommer
### 2008
*   –   (gruppespill)
*   –   (gruppespill)
*   –   (Semifinale)
## Eksterne lenker
*
Samaria (region)

**Samaria**, eller **Shomron**, er en fjellrik region i dagens Palestina (oldtidens Israel) i den nordlige delen av det geografiske området vest for Jordanelven, løselig tilsvarende til den nordlige delen av Vestbredden. Navnet er avledet fra oldtidens by Samaria, en gang hovedstaden i kongedømmet Israel. Navnet samaritan kommer av navnet på regionen. I løpet av seksdagerskrigen i 1967 ble hele Vestbredden erobret av Israel. Jordan avsto sitt krav til området til Palestinas frigjøringsorganisasjon (PLO) i november 1988. I 1994 ble kontrollen av Områdene 'A' og 'B' overført til de palestinske myndighetene.

## Etymologi
Navnet Samaria har bibelsk opprinnelse, avledet fra det individuelle navnet (eller kanskje stammenavnet) *Shemer*, som kong Omri av Israel kjøpte stedet fra, i henhold til *[[Første Kongebok]]* 16:24. Det var det eneste navnet som ble benyttet for dette området fra oldtiden og fram til Jordans erobring av det i 1948. På det tidspunktet opprettet jordanerne begrepet «Vestbredden».

## Geografi
I nord grenser Samaria til Jisreeldalen; i øst av Jordandalen; i vest av Karmelberget (i nord) og den fruktbare sletten Saron (i vest); i sør av fjellene ved Jerusalem. I bibelsk tid ble det sagt at Samaria «nådde fra Middelhavet til Jordandalen», inkludert Karmelberget og Saronsletten. Fjellene i Samaria er ikke særlig høye og når sjelden over 800 meter. Klimaet er mer gjestmildt enn klimaet lengre sør.

## Se også
* Samaria (by)

## Fotnoter

## Referanser


## Eksterne lenker
*
Massimo De Santis

**Massimo De Santis** (født 8. april 1962 i Tivoli i Italia) er en italiensk fotballdommer. Han er en dommer med bra erfaring, og han har dømt flere kamper i UEFA-cupen og Mesterligaen, samt Serie A og landskamper med mer.

## Dommerskandalen (2006- )
Juventus ble i mai 2006 mistenkt for å ha håndplukket dommere. Klubben skal også angivelig ha trikset med regnskaper. Åtte andre lag ble også satt under etterforskning for dommerjuks. Statsadvokaten i Napoli etterforsker Fiorentina, Lazio, Messina, Siena og Udinese fra serie A, samt serie B-lagene Arezzo, Crotone og Avellino i tillegg til Juventus. Italia trakk De Santis som VM-dommer, etter at han ble satt under etterforskning. Fem italienske toppdommere ble nevnt i forbindelse med skandalen rundt Juventus.

## Referanser
Kjemisk syntese

**Kjemisk syntese** innebærer at kjemiske reaksjoner benyttes målbevisst for å fremstille en kjemisk forbindelse fra andre kjemiske forbindelser. Syntese forekommer ofte innen både organisk kjemi og uorganisk kjemi og dreier seg ofte om å bygge opp store, kompliserte molekyler fra enklere utgangsstoffer.

Kjemisk syntese kan også forekomme naturlig, for eksempel når signalsubstansen serotonin syntetiseres i menneskekroppen gjennom reaksjoner mellom enzymer og aminosyrer.
## Referanser
Langjökull

**Langjökull** er den nest største isbreen på Island, omtrent 950 km² stor. Den ligger på Islands høyland, vest for Hofsjökull og øst for Borgarfjörður og (Eiríksjökull). Langjökull's høyeste punkt er i 1355 moh. og den ligger over to vulkaner. Sydøst for Langjökull ligger Hvítárvatn, hvor Hvítá har sitt utspring.

## Kilder
*
Erik Dammann

**Erik Dammann** (1931–2025) var en norsk sakprosaforfatter og miljø- og solidaritetsforkjemper som grunnla Framtiden i våre hender.

## Liv og virke
I 1974 sluttet Dammann som markedsføringskonsulent og startet bevegelsen Framtiden i våre hender, basert på hans bok av samme navn. Siden skrev han 17 bøker utgitt på syv språk om miljø og økonomi, politikk og forandringsstrategier, om livsfilosofi, og om vitenskap og verdensbilder. Han skrev også barnebøker og bøker om hans og familiens to lengre opphold blant de innfødte på øya Savaii i Samoa i det sørlige Stillehavet. I 2005 utga han selvbiografien *Kontraster*.

Et gjennomgående tema i hans bøker er at fremtiden skapes ved hva vi gjør og at det er nødvendig å legge om til en ny livsstil med sterkt redusert forbruk. Hans synspunkter har preget samfunnsdebatten gjennom flere år. I 1998 starte han *Forum for systemdebatt*. Han var også initiativtaker til forskningsprosjektet Alternativ Framtid (ProSus), til Forum for Systemdebatt. I 2012 fikk han, med støtte fra Fritt Ord og Miljøverndepartementet, satt i gang den internasjonale økonomikonferansen *Krisens Mulighet* om behovet for en endret økonomisk verdensorden av hensyn til miljø og klima.

I 1982 ble Dammann tildelt Right Livelihood Award «*…for challenging Western values and lifestyles in order to promote a more responsible attitude to the environment and the third world*». Han we også tildelt OSO Miljøpris (1997), Fritt Ords honnør (1998), ForUMs Hederspris (2007) og Erik Byes Minnepris (2010).

I 2011 ble Damman utnevnt til ridder av 1. klasse av St. Olavs Orden.

Han var statsstipendiat fra 1988 til oppnådd pensjonsalder.

## Bibliografi
* 1966 *Truls og Tone Tryllepike, På eventyr i virkeligheten* (barnebok)
* 1968 *Med fire barn i palmehytte*. Oversatt til svensk, ungarsk, finsk
* 1972 *Fremtiden i våre hender*. Oversatt til svensk, finsk, dansk, engelsk
* 1972 *Adopsjon?* – medredaktør og medforfatter
* 1974 *Ny Livsstil. Om Folkeaksjonen Framtiden i våre Hender. Med rapport fra åpningsmøtet.
* 1976 *Ny livsstil- og hva så?* – oversatt til svensk med tittelen *Tio steg mot framtiden*
* 1977 *Partiene ved skilleveien* – sammen med Jacob Bomann-Larsen
* 1978 *Dagen er din* – oversatt til svensk
* 1979 *Revolusjon i velstandssamfunnet* – oversatt til svensk og engelsk
* 1980 *Du bestemmer!* – oversatt til dansk
* 1981 *Fritanker* (arikkelsamling)
* 1981 *Talofa Samoa!* – oversatt til svensk
* 1987 *Bak tid og rom* – oversatt til dansk og tysk
* 1989 *Pengene eller livet!* – oversatt til svensk
* 1998 *Bortført* (reportasjebok) – sammen med Ragnhild Dammann
* 2005 *Kontraster, beretning om et mangfoldig liv* (selvbiografi)
* 2011 *Framtidsfrø* – bidragsyter
* 2014 *Verdirevolusjon *(debattbok)

== Referanser ==
<references />

== Kilder ==
* [https://web.archive.org/web/20061005213027/http://www.altnett.no/Magasinet/4425 altnett.no] Intervju i tidsskriftet *Visjon'', april 2006.
* Right Livelihood Award
* 85 års omtale i Aftenposten 9. mai 2016
Kemerovo oblast

**Kemerovo oblast–Kuzbass** er en oblast i Sør-Russland. Den grenser til Tomsk oblast i nord, Krasnojarsk kraj og Khakasia i øst, Altaj i sør og Altaj kraj og Novosibirsk oblast i vest.

## Referanser


## Eksterne lenker
*
Aman-Geldy Tulejev

**Aman-Geldy Moldagazyjevitsj Tulejev** (russisk: Аман-Гельды Молдагазыевич Тулеев) (født 13. mai 1944 i Krasnovodsk i Den turkmenske sosialistiske sovjetrepublikk i Sovjetunionen, død 20. november 2023) var en russisk politiker som var guvernør i Kemerovo oblast.

Han ble guvernør 1. juli 1997, og var det til februar 2001, da Valentin Mazikin overtok. Tulejev fikk makten igjen 4. mai samme år. Han stilte til presidentvalgene i Russland i 1991 og 2000, og endte begge gangene på fjerdeplass.

Tulejev var gift, og fikk en sønn.

## Referanser


## Kilder
*  Kemerovo oblasts offisielle nettside
*  Russia Profile
*  Rulers
Hafnarfjörður

**Hafnarfjörður**, offisielt **Hafnarfjarðarkaupstaður**, er en kommune i Sørvest-Island, beliggende i regionen Höfuðborgarsvæðið. I 2025 hadde Hafnarfjörður 31&nbsp;525 innbyggere, den tredje folkerikeste kommunen på Island.

Hafnarfjörður var opprinnelig en del av Álftaneshreppur, men etter delingen i 1878 ble byen en del av den nydannede Garðahreppur. 1. juni 1908 fikk Hafnarfjörður kjøpstadrettigheter og ble da en selvstendig kommune. Befolkningen hadde på dette tidspunktet vokst til 1469.

Fra det 16. århundret har det vært en travel havn i Hafnarfjörður, hvor det har vært handlet med all slags varer. Ålesunderen Hans Wingaard Friis d.y drev et betydelig torskefiske med line med tre fiskefartøy i perioden 1906 til 1909. Fisken ble tilvirket av islandske og norske arbeidere på egen sjøbud. En egen norsk I.O.G.T losje, *Hjemmets Minde* under Islands Storlosje av I.O.G.T, ble stiftet i 1906.
 
I dag er det et aluminiumsmelteverk i Hafnarfjörður, det eldste på Island. Hafnarfjörður var det første stedet hvor det ble satt opp elektrisitetsnettverk på Island, dette var i 1904.

## Referanser




## Eksterne lenker
*
Garðabær

**Garðabær** er en kommune på Sørvest-Island, i regionen Höfuðborgarsvæðið. Dens nabokommuner er Hafnarfjörður og Kópavogur.

## Historie
Området hvor Garðabær ligger har vært bebodd siden Island først ble bosatt på 800-tallet. Landnåmabok forteller om to gårder på stedet: Vífilsstaðir og Skúlastaðir. Den førstnevnte var oppkalt etter Vífill, som var en trell hos Ingolf Arnarsson, den første bosetteren på Island. Ingólfr ga Vífill sin frihet og han slo seg ned på Vífilsstaðir.

Kommunen ble opprettet som *Garðahreppur* i 1878, sammen med Bessastaðahreppur, da Álftaneshreppur ble delt i to deler. Den ble oppkalt etter kirkestedet Garði på Álftanes. Hafnarfjörður var en del av kommunen de første tre tiårene, men 1. juni 1908 fikk Hafnarfjörður kjøpstadsrettigheter og ble skilt ut. Garðahreppur fikk selv kjøpstadsrettigheter 1. januar 1976 og het deretter Garðabær.

20. oktober 2012, samtidig med folkeavstemningen om Islands grunnlov, ble det avholdt folkeavstemning om sammenslåing av Garðabær og Álftanes kommune. Sammenslåingen fikk flertall og trådte i kraft 1. januar 2013.

## Referanser




## Eksterne lenker
*
Valentin Ivanov

**Valentin Valentinovitsj Ivanov** (russisk: Валентин Валентинович Иванов, født 4. juli 1961 i Moskva, Russland) er en russisk fotballdommer. Han dømmer blant annet Mesterliga og landskamper. Valentin Ivanov var dommer i EM 2004 i Portugal og VM 2006 i Tyskland.

## Kamper i VM 2006 som hoveddommer
*    -    (gruppespill)
*    -    (gruppespill)
*    -   (åttendedelsfinale) (Ga 16 gule kort (fire førte til røde) og fire røde kort. Det er rekord i en VM-kamp)

## Referanser


## Eksterne lenker
*
Skatol

**Skatol** eller **3-metylindol** er en mildt toksisk hvit krystallin organisk forbindelse som tilhører indolfamilien og har en metyl-substituent i posisjon 3 på indolringen. Det forekommer naturlig i avføring (det produseres fra tryptofan i fordøyelseskanalen hos pattedyr), beter og steinkulltjære og har en sterkt fekal odør. I lave konsentrasjoner har det en blomsteraktig duft og kan finnes i en rekke blomster og eteriske oljer, deriblant de fra blomstrende appelsintrær, sjasmin og *[[Indiajujube|Ziziphus mauritania]]*. Det blir brukt som duftelement og fiksativ i mange parfymer og som en aromakomponent. Navnet har det fra *skato*, det greske ordet for dyreekskrementer.
 
Skatol har vist seg å kunne forårsake lungeødem hos geiter, sauer, rotter og enkelte musestammer. Det ser ut til å feste seg selektivt til Claraceller som er et viktig forekomststed for cytokrom P450-enzymer i lungene. Disse enzymene konverterer skatol til et reaktivt mellomprodukt, 3-metylenindolenin, som skader cellene gjennom å danne proteinframføringer(?)

Skatol er hovedkomponenten i rånelukt, som noen ganger forekommer i svinekjøtt.  Nedre grense for at man kan merke skatol i kjøtt, ligger rundt 0.15 mg/kg.   I Norge utsorteres råner som inneholder 0,21 mg/kg eller mer av skatol. 

Skatol kan bli funnet som et hvitt krystallint stoff eller fint pulver, og det brunes ved aldring. Det er nitrogenholdig og en av ringene er et pyrrol. Det er trolig årsaken til den ubehagelige stanken. Det er løselig i alkohol og benzen og det gir fiolett farge i kalium ferrocyanid (K4Fe(CN)6·3H2O) og svovelsyre (H2SO4). Skatol har et dobbeltring-system som viser aromatiske egenskaper som skyldes nitrogenatomets enslige elektronpar. Det er kontinuerlig (alle atomene i ringen er sp²-hybridisert), planart og følger 4n+2-regelen fordi det har 10 π elektroner. Det kan syntetiseres gjennom en Fischer indolsyntese som ble utviklet av Emil Fischer.

## Smakstilsetning i sigaretter

I en rapport fra 1994 publisert av fem av de største tobakksselskapene, er skatol et av 599 tilsetningsstoffer i sigaretter, som et smakstilsetningsstoff.
 
## Se også

* Indol
* 1-Metylindol
* 2-Metylindol (metylketol)
* 5-Metylindol
* 7-Metylindol

## Referanser

*Miller M, Kottler S, Ramos-Vara J, Johnson P, Ganjam V and Evans T (2003). 3-Methylindole Induces Transient Olfactory Mucosal Injury in Ponies. *Veterinary Pathology* **40**, 363-370.

## Eksterne lenker
* https://web.archive.org/web/20060408165422/http://www.healthandcertainty.com/msds/SKATOLE.htm
Manuel Mejuto González

**Manuel Enrique Mejuto González** (født 16. april 1965 i Spania) er en spansk fotballdommer. Han har blant annet vært dommer i EM 2004 i Portugal og EM 2008 i Sveits og Østerrike. Landskamper, UEFA-cupen, Mesterligaen og Primera Division har han dømt mange av etter hvert. Han dømte Champions League-finalen mellom AC Milan og Liverpool FC i 2005.

## Kamper i EM som hoveddommer
**2004:**

*   &ndash;   (gruppespill)
*   &ndash;   (gruppespill)

**2008:**

*   &ndash;   (gruppespill)
*   &ndash;   (gruppespill)

## Referanser


## Eksterne lenker
*
Genterapi

**Genterapi** er når gener overføres til celler for å lage genprodukter som proteiner og RNA for å erstatte muterte eller fraværende genprodukter, eller sette inn genprodukter som aldri har vært der tidligere, men som har terapeutisk verdi. Et gen eller biter av DNA som kan transkriberes, tilføres til skadede celler for å reparere disse.

I praksis har bruk av genterapi vært vanskelig. Selv om man ofte vet hvilke gener som er involvert i en sykdom, er det ikke enkelt å behandle sykdommen ved hjelp av genterapi.

Genene skal først tas opp av de riktige cellene – og helst bare i disse. Deretter skal de integreres i arvematerialet (som oftest i kromosome inne i cellekjærnen, men også intergrasjon i kromosomet til  mitokondrie er en mulighet) hvor de skal aktiveres. Hvert av disse trinnene har vært en utfordring for de som utvikler teknikker for genterapi. For vellykket genterapi må hvert av trinnene fungere optimalt samtidig.

## Se også
*Gendoping
*Selvmordsgenterapi

## Eksterne lenker
Hva er genterapi - artikkel fra forskning.no 2.10.02
Back in Black

***Back in Black*** er det syvende studioalbumet av det australske hardrock-bandet AC/DC. Platen ble utgitt 25. juli 1980. Det er også AC/DCs sjette internasjonale studioalbum.

## Bakgrunn
*Back in Black* var det første av AC/DCs album som ble innspilt uten bandets tidligere frontfigur og vokalist Bon Scott, som uventet gikk bort 19. februar 1980. Brødrene Young vurderte å oppløse bandet etter dødsfallet, men etter samtaler med Bon Scotts mor, Isa Scott, bestemte de seg for å fortsette. Kun uker senere ansatte de Brian Johnson som deres nye vokalist og tekstforfatter. Angus og Malcolm Young hadde allerede påbegynt arbeidet med bandets nye album før Scott døde, og vokalisten hadde skrevet flere tekster til nye potensielle låter. Likevel bestemte Young-brødrene seg for å starte på nytt da Johnson ble med. Robert John «Mutt» Lange, som produserte AC/DCs forrige plate, *[[Highway to Hell]]*, ble igjen bragt inn som produsent.

Albumet er en hyllest til Scott med tekster som omhandler temaer som mortalitet og hedonisme. Det inneholder noen av AC/DCs største hitlåter, inkludert tittelsporet «Back in Black», «Hell Bells», «You Shook Me All Night Long» med flere. Albumet skulle vise seg å bli AC/DCs mest populære album og ligger i dag på andreplass i rekken over bestselgende album noen gang&nbsp; og det mest solgte bandalbum noen gang med over 42 millioner eksemplarer solgt globalt. Kun Michael Jacksons *[[Thriller (album)|Thriller]]* har solgt flere eksemplarer. Albumet står også oppnevnt i Guinness rekordbok som det mestselgende australske album noensinne.

Albumet ble remastret og gitt ut på ny i slutten av 1994, så igjen i samleboksen *[[Bonfire (album)|Bonfire]]* i 1997 og som en del av AC/DCs remasterserie i 2003. I tillegg ble en dobbelt-CD utgitt i 2005 hvor albumet var i et forbedret LPCM stereoformat og med videodokumentaren *The Story of Back in Black*.

## Sporliste
Alle låter skrevet av Angus Young, Malcolm Young, og Brian Johnson. Før Bon Scott døde hadde han begynt på noen sanger til *Back in Black*, men det er uklart hvilke sanger han skrev.

## Personell

*Brian Johnson – vokal
*Angus Young – gitar
*Malcolm Young – rytmegitar, bakgrunnsvokalist
*Cliff Williams – bass, bakgrunnsvokalist
*Phil Rudd – trommer

## Referanser


## Eksterne lenker
*
Markus Merk

**Markus Merk** (født 15. mars 1962 i Kaiserslautern, Tyskland) er en tysk toppfotballdommer. Han har dømt 288 kamper i Tysk Bundesliga siden han fikk sin første kamp i 1988/1989 sesongen. Til sammen har han dømt 32 kamper i UEFA Champions League siden 2001/2002 og to EM-sluttspill, i 2000 og 2004. Merk har dessuten dømt i VM i 2002 og på hjemmebane i 2006.

Høydepunktene i karrieren er Champions League-finalen mellom AC Milan og Juventus i 2003 og EM-finalen i 2004 mellom  og  i Portugal.

I august 2006 tok Merk en pause fra fotballen fordi han var skuffet over å ikke dømme i VMs cupspill. Han kom tilbake ganske raskt og dømmer fortsatt. 

Merk dømte den første landskampen for England på nye Wembley Stadium 1. juni 2007 mellom  og .

Hans siste internasjonale kamp var EM-kvalifiseringskampene mellom  og  i november 2007.

## Kamper i VM som hoveddommer
**2002:**

*   &ndash;   (gruppespill)
*   &ndash;   (åttendedelsfinale)

**2006:**

*   &ndash;    (gruppespill)
*   &ndash;    (gruppespill)
*   &ndash;    (gruppespill)

## Kamper i EM som hoveddommer
**2000**

*   &ndash;   (gruppespill)
*   &ndash;   (gruppespill)
*   &ndash;   (semifinale)

**2004**

*   &ndash;   (gruppespill)
*   &ndash;   (gruppespill)
*   &ndash; s  (finale)

## Referanser


## Eksterne lenker
* 
* 
*
Ľuboš Micheľ

**Ľuboš Micheľ** (født 16. mai 1968 i Stropkov, Slovakia) er en tidligere slovakisk toppfotballdommer. Han har dømt kamper siden 2001/2002 i Mesterligaen, og kamper i UEFA-cupen. Han har også dømt i to VM og to EM.

Michel dømte finalen i Mesterligaen mellom Manchester United og Chelsea i Moskva den 21. mai 2008.

I juni 2008 var Michel én av 12 dommere som dømte i EURO 2008.

## Kamper i VM som hoveddommer
**2002:**

*   -   (gruppespill)

**2006:**

*    -    (gruppespill)
*    -    (gruppespill)
*    -    (åttendedelsfinale)
*    -    (kvartfinale)

## Kamper i EM som hoveddommer
**2004:**

*  s &ndash;   (gruppespill)
*   &ndash;   (gruppespill)
*   &ndash;   (kvartfinale)

**2008:**

*   &ndash;   (gruppepspill)
*   &ndash;   (gruppespill)
*   &ndash;   (kvartfinale)
## Referanser
Éric Poulat

**Éric Poulat** (født 8. desember 1963 i Chaponost i Frankrike) er en fransk fotballdommer som dømte VM sommeren 2006 i Tyskland. I UEFA Champions League har han dømt 14 kamper siden 2001/2002. Det har blitt 64 kamper i den franske serien siden 2003/2004 og noen landskamper.

## Kamper i VM som hoveddommer
*    -    (gruppespill)
*    -    (gruppespill)

## Referanser


## Eksterne lenker
* 
*
Allianz für Deutschland

**Allianz für Deutschland** («alliansen for Tyskland») var et borgerlig valgforbund ved det første og siste frie valget til Folkekammeret i DDR den 18. mars 1990. Alliansen ble dannet 5. februar samme år og bestod av CDU i DDR, Deutsche Soziale Union og Demokratischer Aufbruch.

CDU i Vest-Tyskland under Helmut Kohls ledelse spilte en vesentlig rolle i opprettelsen av dette valgforbundet i DDR. Det gikk inn for en rask tysk gjenforening og gjenopprettelse av de gamle delstatene.

Ved valget oppnådde alliansen 48,15 % av stemmene (CDU 40,9%, DSU 6,3%, DA 0,9 %) og 192 av 400 mandater. Ettersom DDR ikke hadde noen sperregrense fikk alliansen likevel ikke et absolutt flertall, og valgte derfor inngå et samarbeid med de liberale (BFD) og SPD. Alliansens toppkandidat, Lothar de Maizière, ble DDRs første og eneste demokratisk utpekte statsminister. Med den tyske gjenforening den 3. oktober 1990 oppløste alliansen seg.

## Eksterne lenker
* Chronik der Wende: Allianz für Deutschland
Demokratischer Aufbruch

**Demokratischer Aufbruch – sozial + ökologisch** (DA; «demokratisk oppbrudd – sosial + økologisk») var en opposisjonell gruppering og senere parti i DDR. Angela Merkel var partiets pressetalskvinne.

## Historie
Grupperingens forløper var en initiativgruppe bestående hovedsakelig av kirkelige representanter, deriblant de kjente prestene Rainer Eppelmann og Friedrich Schorlemmer, som ble grunnlagt i juli 1989 i Øst-Berlin. I oktober ble Demokratischer Aufbruch konstituert, og den offisielle grunnleggelsen av partiet fant sted 16./17. desember samme år i Leipzig. Advokaten Wolfgang Schnur ble valgt til partiets formann. Det viste seg senere at Schnur hadde vært Stasiagent siden 1965.

I en tidlig fase stod DA for en demokratisk sosialisme og reformer av DDR-systemet. Det første partiprogrammet fra desember 1989 innebar imidlertid en markant høyredreining; partiets politikk rettet seg deretter mot DDRs forfatning. Venstreorienterte medlemmer som Schorlemmer forlot da partiet.

I februar 1990 inngikk DA i valgforbundet Allianz für Deutschland, sammen med Deutsche Soziale Union og CDU i DDR. Valgforbundets fremste mål var en rask tysk gjenforening. DA oppnådde 0,9 % og fire seter i Folkekammeret, men alliansen vant valget på grunn av CDUs gode valgresultat. Wolfgang Schnur ble imidlertid avslørt som mangeårig Stasi-informant, og måtte trekke seg i forkant av valget. Han ble etterfulgt som formann av Rainer Eppelmann. I regjeringen de Maizière, ledet av Lothar de Maizière, ble Eppelmann nedrustnings- og forsvarsminister. I august 1990 fusjonerte DA med CDU i DDR, som igjen fusjonerte med det vesttyske CDU etter gjenforeningen.

Det mest kjente tidligere medlem av Demokratischer Aufbruch er Tysklands forbundskansler, Angela Merkel, som også var partiets pressetalskvinne, utnevnt av Wolfgang Schnur.

## Referanser
Volksparkstadion

**Volksparkstadion** er et fotballstadion i Altonaer Volkspark, Hamburg, Tyskland. Arenaen er hjemmebane til klubben Hamburger SV, og er lokalisert i like ved Barclaycard Arena. 
Volksparkstadion ble åpnet 2. september 2000, med  –  som første kamp. Publikumskapasiteten er på 57 000, hvorav 10&nbsp;000 er ståplasser. Kapasiteten ble redusert til 40&nbsp;918 under VM 2006.

På dette stadionet ble det spilt kamper under VM i fotball 2006.

## Navn
* Volksparkstadion (1953-2001, 2015-)
* AOL Arena (2001-2007)
* FIFA WM-Stadion Hamburg (under VM 2006)
* HSH Nordbank Arena (2007-2010)
* Imtech Arena (2010-2015)

## Kamper i VM 2006
* 10. juni:  &ndash;  (gruppe C)
* 15. juni:  &ndash;  (gruppe A)
* 19. juni:  &ndash;  (gruppe H)
* 22. juni:  &ndash;  (gruppe E)
* 30. juni:  &ndash;  (Kvartfinale)

## Referanser


## Eksterne lenker
*
Joseph Laurinaitis

**Joseph Laurinaitis** (født 26. januar 1960, død 22. september 2020), bedre kjent som **Road Warrior Animal**, var en amerikansk fribryter best kjent i World Wrestling Entertainment, og halvparten av det legendariske tag teamet Legion of Doom (først med avdøde Road Warrior Hawk og deretter med Heidenreich).

## Referanser


## Eksterne lenker
* 
* 
* 
*
NRK Østfold

**NRK Østfold** er NRKs distriktskontor for Østfold fylke, og ble gjenopprettet 1. januar 2024. Kontoret har hovedkontor i Fredrikstad. Kontoret har cirka 35 ansatte. Eli Halvorsen er distriktsredaktør for kontoret. 

Kontoret har felles distriktssending med NRK Buskerud og NRK Stor-Oslo, under navnet ''NRK Østlandet''. TV-sendingen avvikles fra NRK Østfolds kontorer i Fredrikstad, og sendes på NRK1 og i NRK TV alle hverdager fra 19:45 til 20:00 og 22:55 til 23:00.

## Historie
NRK Østfold ble opprettet i 1981. Kontoret holdt tidligere til i Gamlebyen i Fredrikstad, men flyttet til nye lokaler ved Fredrikstad stadion på Kråkerøy i november 2022. 1.januar 2020 ble NRK Østfold slått sammen med NRK Østlandssendingen og NRK Buskerud til det nye distriktskontoret NRK Oslo og Viken. Som følge av oppsplittingen av Viken fylke ble NRK Østfold gjenopprettet som eget distriktskontor 1. januar 2024. NRK Østfold har som alle andre distriktskontorer, distriktssendinger på NRK P1 fra 06:00 til 09:00 (Morran) og fra 14:00 til 17:00 (Eftan). I tillegg sendes riksprogrammet HC & Andrea på NRK P1 fra Fredrikstad.

## Programmer produsert av NRK Østfold

* *Lett i Øret*, *Bytteboden* og *Helt rekti* var programmer som oppnådde stor popularitet i NRK Østfolds distriktssendinger på radio.
* *Lett i øret* ble i 1991 introdusert som en programserie i NRK Østfolds ettermiddagssending med Hans Jørgen Olsen som den mest brukte programlederen, og kan regnes som Hans Jørgen Olsens gjennombrudd i radio. Serien gikk i omtrent ti år og var en av de mest populære distriktssendingene på ettermiddagen.
* *Bytteboden* var også et av Hans Jørgen Olsens programmer på NRK Østfold.
* *Helt Rekti* var en konkurranseserie i Østfoldsendinga der folk kunne ringe inn og gjette på ord og uttrykk i østfolddialektene, eller ringe inn med forslag til «dagens ord».
* *Hagen min* var et TV-program der programleder Heidi Sivertzen-Oksmo reiste rundt og så på diverse vakre hager.  
* NRK Østfold var også leverandør av innslag og programmer for NRKs rikssendinger i radio og fjernsyn, og produserte ukentlig programmene *[[Museum – et program om norsk historie]]* for NRK P2 og *Indianer og Cowboy* for NRK P1.

## Distriktsredaktører for NRK Østfold

## Referanser
Carl Viggo Lange

**Carl Viggo Manthey Lange** (1904–1999) var en norsk lege og politiker (Ap). Han var sønn av fredprisvinneren Christian Lous Lange, og bror av utenriksminister Halvard Lange og skolemannen August Lange.

Under andre verdenskrig var han internert på Falstad der han gjorde en stor innsats som lege for andre internerte. Han ble arrestert 9. mars 1942 og holdt som gissel sammen med andre fremstående menn i Trondheim. Lange ble værende på Falstad ut krigen. Bakgrunnen for arrestasjonen var blant annet hans medvirkning i Mot Dag.

Han var stortingsrepresentant for *Kjøpstedene i [[Sør-Trøndelag]] og [[Nord-Trøndelag]] fylker* (Trondheim og Levanger) 1950–1953 og vararepresentant for Sør-Trøndelag 1954–1957. 
 
Lange hadde examen artium fra 1922, og ble cand.med. i 1929. Han var lege i Oslo 1930–1934, og i varierende stillinger i Trondheim 1934–1955. Flyttet til Kristiansand og var distriktslege i Oddernes 1955–1964 og fylkeslege i Vest-Agder 1964–1974.
 
Lange var medlem av Trondheim formannskap/bystyre 1945–1955, og hadde en rekke andre offentlige verv i byen. Han var formann i Det Norske Studentersamfund i 1933 og i Studentersamfundet i Trondhjem i 1939. Videre medlem av Landsstyret i Den norske lægeforening 1948–1949 og flere andre verv. 

## Referanser


## Eksterne lenker
*
Diskuser

* *S. aequifasciatus*
* *S. discus*
* *S. tarzoo*

**Diskuser** er en gruppe ciklider som i likhet med sine nære slektninger skalarene, har kraftig sammentrykte sider, og med finnene utspilte ser de nesten runde ut, som en diskus som svever gjennom vannet. 

Diskusen har lenge vært en akvariefisk med svært høy status fordi den har vært relativt vanskelig å drette opp, og prisen har vært deretter.

Diskusen kan bli opp til 20 cm i diameter. Ville eller viltfangede diskuser er meget følsomme for vannkvaliteten (de foretrekker bløtt, surt vann), og de er følsomme overfor stress. Dette gjelder også de som tilhører de eldre stammene, men oftest er diskusene i dag avlet i mange generasjoner i Singapore, og de er litt mer hardføre og tåler mer stress.

Det sies at indianerne i Amazonas kan fange diskus ved å slå padleåren i vannflaten slik at fisken svimer av og flyter opp.

Ved flytting til nye akvarier, og under lek, kan man med fordel dekke til glassrutene på akvariet slik at man avskjermer fiskene fra bevegelsene utenfor akvariet.

## Noen varianter av diskus
Flere varianter har blitt avlet frem av mennesker gjennom selektiv avl og hybridisering mellom artene.
* brown
* blue/green
* royal blue
* red spotted green
* heckel

## Eksterne lenker
* 
*  New Discus named ''Symphysodon tarzoo'' - Practical Fishkeeping
Fylkesvei 606

**Fylkesvei 606** (**Fv606**) går mellom Daløy i Solund og Rutledal i Gulen i Vestland. Veien (unntatt fergestrekningen) er 32,4&nbsp;km lang.

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter

 

## Referanser


## Eksterne lenker
* Vegvesenets vegkart 
* 
* Fergeinfo Rutledal-Krakhella
* Rutetabell Rutledal-Krakhella
* Fergeinfo Daløy-Haldorsneset